**Kõrveküla lasteaed Päikeseratas Raadi lapsehoiu kodukord**

1. **Üldsätted**
	1. Lapsehoiu kodukorra aluseks on Kõrveküla lasteaed Päikeseratas põhimäärus, Eesti Vabariigi õigusaktid, mis puudutavad Raadi lapsehoiu tegevuse korraldamist.
	2. Kõrveküla lasteaed Päikeseratas Raadi lapsehoiu (edaspidi lapsehoid) kodukord on täitmiseks lastevanematele, lapsehoiu töötajatele ja kõigile teistele isikutele, kes viibivad lapsehoiu territooriumil.
2. **Lapse lapsehoidu toomine ja koju viimine**
	1. Lapsehoid on avatud tööpäevadel 7.30 – 18.00.
	2. Lapsehoid on suletud riigipühadel.
	3. Lühendatud tööpäevad on jõulupühale, uusaastale, Eesti Vabariigi aastapäevale ja võidupühale eelnev tööpäev. Siis suletakse lapsehoid kell 15.00.
	4. Kui Teie laps pole varem lapsehoius käinud, siis peaks ema või isa leidma aega koos lapsega lapsehoiuga harjumiseks (kohanemisperioodi pikkus võib olla olenevalt lapsest erinev).
	5. Hommikul koos lapsega lapsehoidu tulles, palume Teil varuda piisavalt aega, et saata oma laps rühma ja lapsehoidjale isiklikult üle anda.
	6. Palun rääkige hommikul lapsehoidjale kodustest juhtumistest, mis võivad mõjutada Teie lapse päeva (näit. halvasti magatud öö, mured peres jms), siis suudame Teie last paremini mõista.
	7. Lapsevanem ja laps sisenevad ja väljuvad lapsehoiust oma rühma välisukse kaudu.
	8. Palun tooge laps lapsehoidu õigeaegselt, see tähendab: kui laps sööb hommikueinet, siis 15 minutit enne sööki, kui Teie laps ei söö hommikueinet, siis 15 minutit enne hommikuringi.
	9. Rühma töötajal on õigus laps üle anda ka vanemate poolt eelnevalt tutvustatud ja volitatud esindajatele.
	10. Rühma töötaja ei anna last üle ilmsete joobetunnustega isikule.
	11. Kui lapse toob lapsehoidu ja viib koju vanem vend või õde, on vaja kirjutada lapsehoidjale sellekohane avaldus. Eelpoolnimetatud juhul peaks lapsevanem vähemalt kord nädalas leidma aega lapsehoidjaga vestlemiseks.
	12. Kui Te tulete lapsele järele, siis palun ärge lahkuge rühma töötajaga kontakti võtmata.
	13. Tulge palun lapsele järele piisava ajavaruga, et lapsel jääks aega riietumiseks ning rühma töötaja saaks rühma sulgeda kell 18.00.
	14. Eriolukordades, kui lapsevanem ei jõua lapsele järgi lapsehoiu sulgemise ajaks, on tal kohustus sellest teavitada rühmatöötajat rühma kontakttelefonil.
	15. Kui lapsele ei ole lapsehoiu lahtioleku ajal järgi tuldud, ootab rühma töötaja lapsevanemat veel tund aega peale lapsehoiu sulgemist. Samal ajal proovib rühma töötaja telefoni teel kontakti saada lapse vanematega või volitatud esindajatega ning teavitab olukorrast lapsehoiu infojuhti või lasteaia direktorit. Kui ka siis pole lapsevanem lapsele järele tulnud, teavitab rühma töötaja politseid lapsehoidu jäetud lapsest ja järgnevalt toimitakse politsei korralduste järgi.
	16. Kui muutub Teie koduse või töötelefoni number, siis palun teavitage sellest rühma lapsehoidjaid.
3. **Riietus ja mänguasjad**
	1. Palun tooge laps lapsehoidu puhaste ja tervete riietega ning korrastatud välimusega.
	2. Lapse riietel ei tohi olla ohtlikke pikki nööre, salle jt ohtlikke detaile.
	3. Suveperioodil on vajalik õues käimiseks õhuke müts, mis kaitseb last päikese eest.
	4. Jahedamal perioodil andke kaasa õuekindad, mis ei karda määrdumist (soovitavalt labakindad, sõrmikud võib kaasa anda lapsele, kes oskab neid iseseisvalt kätte panna).
	5. Õues mängimiseks pange lapsele kaasa selline riietus, mille määrdumise korral ei tule probleeme. Samuti jälgige, et õueriietus vastaks ilmastikule, sest õues käime iga vähegi sobiva ilmaga!
	6. Lapsele tuua kappi vahetusriided (sh aluspesu, vajadusel mähkmed).
	7. Toas on vajalikud vahetusjalanõud (soovitavalt heleda tallaga lahtised kingad), mille jalga panekuga ja jalast ära võtmisega võiks laps ise hakkama saada (ei soovita pehme tallaga susse ja botaseid).
	8. Et ära hoida riiete, jalanõude ja isiklike mänguasjade (kelk, jalgratas, kiiver jms) kadumist ning vahetusse minemist, varustage need lapse nimega.
	9. Mänguasju võib lapsehoidu kaasa võtta rühmasiseselt kokkulepitud päeval. Erandiks on kaisuloom ja raamatud, mida võib kaasa võtta iga päev.
	10. Lapsehoidu ei võeta kaasa ohtlikke ja vägivaldseid mänge õhutavaid mänguasju.
	11. Lapsehoidjad ei vastuta kodust kaasa toodud mänguasjade (sh kelgud, jalgrattad jms) kadumise või purunemise eest.
4. **Toitlustamine**
	1. Lapsehoius on kolm toidukorda: hommikusöök, lõunasöök ja ootesöök.
	2. Toidukordasid saab muuta ainult täiskuude kaupa. Vastav avaldus esitada rühma lapsehoidjale.
	3. Menüüd on välja pandud rühmadesse stendile ja e-lasteaia Eliis kodulehele nädalate kaupa.
	4. Toidupäevade rahalise arvestuse täpseks arvestamiseks palume teatada lapse puuduma jäämisest ja tagasitulekust rühma eelmisel tööpäeval hiljemalt kell 09.00.
	5. Palun teavitage lapsehoidjaid, kui Teie laps on mõnede toiduainete suhtes allergiline.
5. **Haigused**
	1. Lapsevanem informeerib lapsehoiu infojuhti või lasteaia direktorit kirjalikult lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda.
	2. Haige lapse hoiukoht on kodu. Haiget last lapsehoidu tuua on keelatud.
	3. Rühma töötaja jälgib lapse terviseseisundit lasteasutusse vastuvõtul ja seal viibimise ajal ning teavitab lapse tervise- või käitumishäiretest lapsevanemat ja vajadusel lapsehoiu infojuhti.
	4. Lapse nakkushaigusesse haigestumisest teavitage lapsehoidjat esimesel võimalusel.
	5. Lapsehoidjal on seadusega keelatud anda lapsehoius lastele ravimeid (va esmaabi) ega luba ka lapsel neid iseseisvalt sisse võtta (kui lapsel on vaja päeva jooksul ravimeid, siis on vajalik oma rühma lapsehoidjatele tuua raviarsti ettekirjutused).
	6. Lasteasutuses levivast nakkushaiguse puhangust või juhtumist teavitab lasteaia direktor telefoni teel või e-kirjaga Terviseametit ning avaldab vanematele teate, nimetamata seejuures haigestunud ja nakkuskahtlusega laste nimesid.
	7. Nakkushaiguste esinemise perioodil rakendatakse lapsehoius eri puhastuskorda ja kätepesemise nõudeid, järgides Terviseameti juhiseid.
	8. Lapse lapsehoius haigestumise või vigastuse korral kutsub lasteaia töötaja vajadusel kiirabi ja võtab ühendust lapse vanemaga. Lapsevanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.
	9. Võimalusel hoidke last ka peale haigust mõnda aega kodus, sest sel ajal on laps veel vastuvõtlik uutele nakkustele.
6. **Turvalisuse tagamine**
	1. Lapsehoiu töötajad loovad lapsehoius füüsilise ja psühhosotsiaalse keskkonna, mis on ohutu, turvaline ja pakub lastele erinevaid mängu- ja loovtegevuse ning kehalise aktiivsuse edendamise võimalusi.
	2. Lapsehoius on mängu- ja võimlemisvahendeid, mille konstruktsioon, mõõtmed ja pindade viimistlus vastavad lapse eale ja kasvule ning tagavad ohutu kasutuse.
	3. Lapsehoiu mööbel on paigutatud nii, et vältida vigastuste tekkimist ja lastel on võimalikult palju ruumi mängimiseks.
	4. Lapsehoius on rakendatud meetmed laste omavolilise lapsehoiu ruumidest ja territooriumilt väljapääsemise tõkestamiseks. Võõraste isikute omavoliline sisenemine lapsehoiu ruumidesse on keelatud.
	5. Kui laste õuesoleku ajal on rühmatöötajal põhjendatud vajadus minna osade lastega tuppa, peab teine rühma töötaja(d) tagama ülejäänud rühma laste turvalisuse õuealal.
	6. Jalutuskäigu ajal tänaval liigeldes on lapsed ja rühma töötajad helkurvestides.
	7. Lapsed, lapsevanemad ja lapsehoiu töötajad on kohustatud viivitamatult teavitama rühma töötajat, lapsehoiu infojuhti või lasteasutuse direktorit laste ja lasteasutuse töötajate vaimset ja füüsilist turvalisust ohustavatest olukordadest.
	8. Hädaolukorra, häire, tulekahju või muu erakorralise olukorra puhul evakueeritakse vajadusel lapsed ja töötajad ning teavitatakse lapsevanemaid telefonitsi.
	9. Laste ja töötajate vaimset turvalisust ohustavate olukordade (ebavõrdne kohtlemine, agressiivne või ebaviisakas käitumine jms) tekkimise korral tuleb pöörduda lapsehoiu infojuhi või lasteaia direktori poole, kelle pädevuses on juhtumi lahendamine või selle üle andmine sotsiaalametnikule, lastekaitsespetsialistile või politseile.
	10. Täiskasvanud ei lahenda konflikte ega tee sobimatuid märkusi laste kuuldes lasteaia ruumides ja territooriumil.

1. **Koostöö ja infovahetus**
	1. Hea koostöö lapsevanemate ja lapsehoidjate vahel on aluseks laste kohanemisele ning turvatunde tagamisele lapsehoius. See omakorda soodustab igati lapse arengut.
	2. Pöörduge julgesti lapsehoiu infojuhi, lapsehoidjate, logopeedi, liikumis- ja muusikaõpetaja või lasteaia juhtkonna poole abi ja nõu saamiseks.
	3. Esimene isik, kelle poole murega pöörduda, on lapse rühma lapsehoidja.
	4. Pöörake tähelepanu rühma tegemistele, sest lapsele on innustav, kui vanemad selle vastu huvi tunnevad. Lapsehoius toimuvatest sündmustest ja laste tegemistest saate teavet rühma lapsehoidjatelt, rühma riidehoiu stendilt ja e-lasteaia Eliis kaudu.
	5. Lapsehoiu tegevuse kohta saate informatsiooni lasteaia kodulehelt aadressil [www.korvela.edu.ee](http://www.korvela.edu.ee)
	6. Lapsehoiul ja kodul on ühine eesmärk – arendada ja kasvatada last vastavalt tema individuaalsusele. See on võimalik vaid meie ühise koostöö tulemusena.

Raadi lapsehoiu kodukord on kooskõlastatud töötajate infotunnis 28.11.2022